Qalulna li kien miżmum mit-twajbin. Minn dawk li huma ħbieb ta' Malta u allura riedu jipproteġuh. Imma issa li qrajna l-intervista fuq l-Indpendent l-affarijiet jidhru mod ieħor. Li l-gazzetti janaliżżaw u jikkritikaw dak li ġara, għaliex ġara u kif ġara nifhmu. Li ma nistax nifhem imma hu għaliex hemm min qiegħed jagħlef il-ħsieb li qiesu ma ġara xejn. X'inhu l-ħsieb wara din il-manuvra? M'għandi l-ebda idea. Fl-intervista tiegħu fuq l-Independent Martin Galea, li jifhem u jitkellem sewwa l-Għarbi, qal li sema' lil dawk li kienu qed iżommuh jitkellmu dwar kif ser joqluh. Tnejn minnhom, qal, għamlu żmien joqgħodu Malta, f'San Ġiljan. Naħseb li hu l-mument addattat li nistaqsu: x'hemm iżjed li għadu mhux magħruf?
Il-ħtif fi Tripli